“เจพีมอร์แกน” หั่น GDP สหรัฐครึ่งหลังปี 65 เหลือโต 2.4% เผชิญภาวะศก.ถดถอย
“เจพีมอร์แกน” หั่นคาดการณ์ตัวเลข GDP สหรัฐฯ ครึ่งหลังปี 65 เหลือโต 2.4% จากเดิมคาดไว้ 3% เผชิญภาวะศก.ถดถอย ส่วนครึ่งแรกปี 66 คาดโต 1.5% จากเดิมประเมินไว้ที่ 2.1%
“เจพีมอร์แกน” หั่นคาดการณ์ตัวเลข GDP สหรัฐฯ ครึ่งหลังปี 65 เหลือโต 2.4% จากเดิมคาดไว้ 3% หลังเผชิญภาวะศก.ถดถอย
19 พ.ค. 2565

เจพีมอร์แกน ปรับลดคาดการณ์ผลิตภัณฑ์มวลรวมภายในประเทศ (GDP) ของสหรัฐในช่วงครึ่งหลังของปี 2565 และทั้งปี 2566
สำนักข่าวรอยเตอร์รายงานว่า ฝ่ายวิจัยเศรษฐกิจและนโยบายของเจพีมอร์แกนได้ปรับลดคาดการณ์จีดีพีสหรัฐในช่วงครึ่งหลังของปีนี้ลงเหลือ 2.4% จากเดิมที่คาดไว้ที่ 3% และปรับลดคาดการณ์จีดีพีสหรัฐในช่วงครึ่งแรกของปี 2566 ลงเหลือ 1.5% จากเดิมที่ 2.1%
นอกจากนี้ เจพีมอร์แกนยังได้ปรับลดคาดการณ์จีดีพีสหรัฐในช่วงครึ่งหลังของปีหน้าจาก 1.4% เหลือ 1% ด้วย
นายไมเคิล เฟโรลี นักเศรษฐศาสตร์ของเจพีมอร์แกน ระบุว่า การขยายตัวทางเศรษฐกิจที่ชะลอลงมากพอ อาจทำให้อัตราการว่างงานค่อยๆ เพิ่มสูงขึ้นในปีหน้า ซึ่งจะช่วยบรรเทาแรงกดดันด้านค่าจ้างที่เพิ่มขึ้นได้
“ในระยะสั้น เราคาดการณ์ว่า เศรษฐกิจจะชะลอตัวลงอย่างค่อยเป็นค่อยไป (soft landing) แต่ก็ตระหนักดีว่าผลลัพธ์เช่นนี้ไม่ค่อยจะเกิดขึ้น”นายเฟโรลี กล่าว